Þörungablómi fyrir austan virðist óvenju mikill miðað við árstíma. Hafrannsóknastofnun hafa borist fregnir af blóðrauðum sjó í Reyðarfirði ekki síður en í Seyðisfirði. Óvenju heitur sjór er talinn ýta undir þörungablómann.
Hafrannsóknastofnun hafa borist ábendingar um mikinn þörungagróður eystra. Sýni verða tekin í Reyðarfirði. Kristín Jóhanna Valsdóttir er rannsóknarmaður hjá Hafrannsóknastofnun.
Og það var ákveðið í samráði við fiskeldismenn að þeir myndu taka sýni fyrir okkur. Sem við vonum að verði gert í dag eða komi til okkar í dag eða á morgun. Þá getum við skoðað hvað þarna er á ferð. Það hafa einnig verið fregnir af þörungablóma í Seyðisfirði svo þetta virðist vera víða þá? Og við höfum heyrt að þetta sé jafnframt í fleiri fjörðum þarna. Þannig að það virðist vera að þetta sé eitthvað dreifðara og sé í gangi á fleiri stöðum.
Ef að þörungarnir eru í svona miklu magni þá geta þeir haft áhrif á fiska.